**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL Klaipėdos miesto savivaldybės tarybos 2012 m. LAPKRIČIO 29 d. sprendimo Nr. T2-271 „Dėl KLAIPĖDOS MIESTO SAVIVALDYBĖS TARYBOS 2009 M. LAPKRIČIO 26 D. SPRENDIMO NR. t2-387 ,,DĖL KLAIPĖDOS MIESTO SAVIVALDYBĖS ADMINISTRACIJOS STRUKTŪROS IR NUOSTATŲ PATVIRTINIMO“ PAKEITIMO“ PAKEITIMO PROJEKTO**

**1. Sprendimo projekto esmė, tikslai ir uždaviniai.**

Klaipėdos miesto savivaldybės tarybos 2012 m. lapkričio 29 d. sprendimu Nr. T2-271 „Dėl Klaipėdos miesto savivaldybės tarybos 2009 m. lapkričio 26 d. sprendimu Nr. T2-387 „Dėl Klaipėdos miesto savivaldybės administracijos struktūros ir nuostatų patvirtinimo“ pakeitimo“ patvirtinta Savivaldybės administracijos struktūra, kuri įsigalioja nuo 2013 m. sausio 2 d. Siekiant tinkamai organizuoti darbą Savivaldybės administracijoje tikslinga sprendimo įsigaliojimą įgyvendinti keliais etapais.

Savivaldybės administracijos struktūroje siūloma pakeisti:

**Nuo 2013 m. sausio 2 d.:**

* Išskirti Vaiko teisių apsaugos skyrių iš Socialinių reikalų departamento kaip atskirą savarankišką skyrių, pavaldų Savivaldybės administracijos direktoriui.
* Panaikinti Civilinės saugos skyrių.

**Nuo 2013 m. balandžio 3 d.**

* sukurti Informavimo ir e. paslaugų skyrių, kaip atskirą savarankišką skyrių, pavaldų Savivaldybės administracijos direktoriui sujungiant Viešųjų ryšių, Informacinių technologijų ir Vieno langelio ir elektroninių paslaugų skyrius. Informavimo ir e. paslaugų skyrių sudarys trys poskyriai: Viešųjų ryšių poskyris, Informacinių technologijų poskyris ir Vieno langelio ir e. paslaugų poskyris.
* Viešosios tvarkos skyriuje sukuriami trys nauji poskyriai: Administracinės veiklos poskyris, Administracinių pažeidimų tyrimo poskyris ir Kontrolės ir prevencijos poskyris.
* Gyvenamosios vietos deklaravimo skyrius prijungiamas prie Socialinių reikalų departamento Civilinės metrikacijos skyriaus. Suformuojami Civilinės metrikacijos ir registracijos skyriuje du poskyriai – Civilinės metrikacijos poskyris ir Gyvenamosios vietos deklaravimo poskyris.

**2. Projekto rengimo priežastys ir kuo remiantis parengtas sprendimo projektas**

Atsižvelgiant į Valstybės tarnybos įstatymo ir Darbo kodekso nustatytus reikalavimus bei Vietos savivaldos įstatymo 18 straipsnio 1 dalį siūlome struktūros pakeitimus įgyvendinti dviem etapais.

**3. Kokių rezultatų laukiama.**

Klaipėdos miesto savivaldybės administracijos struktūros pakeitimo įgyvendinimas keliais etapais leis užtikrinti efektyvesnį darbo organizavimą Savivaldybės administracijoje.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra

**6. Lėšų poreikis sprendimo įgyvendinimui.**

Nėra

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – Klaipėdos miesto savivaldybės administracijai bus sudarytos galimybės efektyviau įgyvendinti struktūros pakeitimus ir organizuoti darbą. Neigiamos pasekmės – nenumatyta.

Savivaldybės administracijos direktorė Judita Simonavičiūtė